ก้าวไกล เรียกร้อง รมว.ศธ.รับผิดชอบ หากพบครูคุกคาม นร.แสดงออก ชู 3 นิ้ว 
นายณัฐชา บุญไชยอินสวัสดิ์โฆษกก้าวไกล โต้กลับ ผู้อยู่เบื้องหลังการชุมนุม คือ นายกรัฐมนตรี พร้อมเรียกร้อง รมว.ศธ.รับผิดชอบ หากพบครูคุกคามนักเรียนที่แสดงออกทางการเมืองวันที่ 18 ส.ค. นายณัฐชา บุญไชยอินสวัสดิ์ โฆษกพรรคก้าวไกล ก้าวถึงกรณีที่ พลเอก ประยุทธ์ จันทร์โอชา นายกรัฐมนตรี กล่าวว่า มีความกังวลกลัวม็อบจะลุกลามบานปลาย รวมถึงการชุมนุมทำให้เศรษฐกิจแย่ลงนายณัฐชา กล่าวว่า นายกรัฐมนตรี ขาดวุฒิภาวะ การเรียกร้องชุมนุมของประชาชนเกิดจากความย่ำแย่ของรัฐบาล ที่บริหารงานไร้ประสิทธิภาพ อีกทั้งยังระบุว่าให้สื่อมวลชนช่วยกันเฝ้าระวังว่า อาจมีพรรคการเมืองใดอยู่เบื้องหลังการชุมนุม ผมในฐานะผู้เข้าร่วมสังเกตการณ์การชุมนุมกลุ่ม ประชาชนปลดแอก เมื่อวันอาทิตย์ที่ผ่านมา บอกได้ว่าผู้อยู่เบื้องหลังม็อบ คือ พลเอกประยุทธ์ เพราะหากท่านไม่บริหารประเทศลงเหวได้ขนาดนี้ ไม่มีใครออกมาเรียกร้องหรอกต้นกำเนิดของการชุมนุมทั้งหมด คือ ตัวนายกฯ เอง ไม่ต้องหาว่าพรรคไหนอยู่เบื้องหลัง พวกท่านผลักประชาชนออกมา เพราะเขาทนไม่ไหวแล้ว ยอมรับความจริง เปิดหูเปิดตา เลิกโทษประชาชนเสียที รับผิดชอบทั้งหมดด้วยการลาออก แล้วรับฟังข้อเรียกร้องของประชาชนด้วยความจริงใจเสียที 6 ปีที่ท่านใช้ประเทศไทยเป็นของเล่น เสวยสุข สนองอารมณ์หมายกันจนเปรมปรีดิ์ พอเสียที นี่คือประเทศชาติของประชาชน ไม่ใช่ของประยุทธ์และพวกพ้อง นายณัฐชา กล่าวนอกจากนี้ นายณัฐชา กล่าวเพิ่มเติมว่า ผมขอสื่อสารไปยังนายกรัฐมนตรี ออกคำสั่งหรือกำชับ นายณัฏฐพล ทีปสุวรรณ รมว.ศึกษาธิการ ออกกฎเร่งด่วนเพื่อปกป้องนักเรียน ที่แสดงออกทางการเมืองด้วยการชูสามนิ้วในโรงเรียน และถูกครูอาจารย์คุกคาม การกระทำเช่นนี้ไม่ใช่การกระทำของคนเป็นครู หากพบเจอครูที่กระทำเกินเหตุต่อนักเรียนขึ้น รมว.ศึกษาธิการ ต้องรับผิดชอบ
นายณัฐชา บุญไชยอินสวัสดิ์ โฆษกก้าวไกล โต้กลับ ผู้อยู่เบื้องหลังการชุมนุม คือ นายกรัฐมนตรี พร้อมเรียกร้อง รมว.ศธ. รับผิดชอบ หากพบครูคุกคามนักเรียนที่แสดงออกทางการเมือง
ณัฐชา บุญไชยอินสวัสดิ์,ก้าวไกล,ชู 3 นิ้ว,ครูคุกคามนร.,รมว.ศึกษาธิการ,ณัฏฐพล ทีปสุวรรณ,รมว.ศธ.,ข่าวทั่วไป